चिरां, 16 मे :: बर’ हारियाव हारिमु (कृष्टि) आव गिबिसिन मोसानाय, दामनाय-देनायनि जोनोम होगिरि अस्थाद कामिनी कुमार नार्जारीनि 22थि रुंसारि सान फालिदों। मख’नो गोनांदि बिथांनि कृष्टि आफादनि दैदेन्नायावनो दिल्लीयाव गणतन्त्र सान फालिनायाव बान्था मोन्नो हादोंमोन लोगोसेनो बिथांनि दैदेन्नायावनो 1954 इं मायथाइयाव “अल इण्डिया रेडिअ गुवाहाटी चेन्टार” आव बर’ मेथाइ फोसावो आरोबाव 1981 इं मायथाइयाव बिथाङा संगीट नाटक एकादेमि बान्थाबो मोन्नो हादोंमोन। बिथांनि रुंसारि सानखौ चिरां जिल्लानि सिङाव थानाय 2 नं फाख्रिगुरि गामिनि गावनि गेग्रेब देरायावनो थिलेब-लेबै फालिदों। बे हाबाफारियाव गाहाइ आलासि महरै साहित्य अकाडेमी बान्था मोनगिरि लोगोसे आगुनि बर’ थुनलाइ आफादनि गाहाइ नेहाथारि गबिन्द’ बसुमतारीआ बाहागो लायो। मख’ जाथावदि बिबार बाउजेनो बिथांनिनो अनजालि बिसि कुमारि नार्जारीआ।